
Искам да напусна работа по мое желание. Има ли начин да бъда освободена така, че да не взимам от борсата по 11 лв. на ден, а да взимам 60% от заплатата си? Засяга ли го работодателя това по някакъв начин, ако има такава възможност?


 

Как да напусна работа и да взимам 60% от заплатата си от борсата по труда?
==========================================================================

 

Здравейте, Елиза Тодорова,


срочният договор се прекратява по правило с изтичане на срока му, затова е препоръчително договорът Ви да бъде прегледан от адвокат.


Поздрави,  

адв. Николина Митова  

тел. 0898 303092




Здравейте, много благодаря за информацията.  

Искам да попитам за случаите, когато договора е срочен, отново ли важи същото?




Прекратяването на договора с предизвестие от страна на работника или по взаимно съгласие е свързано с получаване на минималното обезщетение за безработица, което е в размер на 12 лв., а не на 11 лв., както сте посочила, за 4 месеца.  

По другите въпроси многократно е отговаряно във форума.  

Безработните лица, чиито правоотношения са били прекратени по тяхно желание или с тяхно съгласие, или поради виновното им поведение, на основание чл. 325, т. 1 и 2, чл. 326, 330 и 331 от Кодекса на труда, получават минималния размер на паричното обезщетение за безработица за срок 4 месеца. Прекратяването на договора от страна на работодателя като съкращаване на щата или при намаляване на обема на работа е основание за получаване на обезщетение за безработица в размер на 60 % от брутното трудово възнаграждение за срок, съответен на стажа.


Поздрави,  

адв. Николина Митова  

тел. 0898 303092


